《雕窝山》
明代·刘璟

万叠苍山朔气浓，雪花开遍玉芙蓉。皂雕飞处青云近，骢马行时紫塞重。

家在江南书万里，身居冀北禄千钟。生来自愧承恩厚，华发萧萧未策功。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。